als_Latn dik_Latn sag_Latn
Mançini beson ende te vendi i tretë
Interi mendon për Çesenan.
Roberto Mancini kërkon që skuadra e tij ta hedhë pas krahëve dështimin në transfertën e Volfsburg për të kërkuar revanshin në kampionat, madje ai shikon larg duke vendosur një objektiv të rëndësishëm:
“Derisa matematika na i lejon duhet të besojmë te vendi i tretë.
Në ndeshjen kundër Cesenas nuk duhet të pësojmë gola dhe po punojmë në këtë aspekt.
Nuk është asnjëherë e lehtë të menaxhosh një ndeshje sepse duhen llogaritur edhe gabimet.
Duhet të rigjejmë ekujlibrin sepse skuadra ka bindjen që mund të bëjë mirë”.
Mes kampionatit dhe Europës, Interi luan pothuajse çdo tre ditë, por Mancinin nuk e shqetëson lodhja e skuadrës.
Në vijim të konferencës për shtyp ai jep një mendim edhe për vendin që mban aktualisht skuadra në renditje:
“Skuadrat e kreut nuk kanë arritur të shkëputen dhe diferenca është pothuajse e njëjtë.
Nëse arrijmë të japim maksimumin në 4 ndeshjet e radhës mund të fitojmë pozicione të rëndësishme.
Kjo është një javë shumë e rëndësishme, por tani duhet të mendojmë vetëm për Cesenan”.
Në fund, Mancini analizon paraqitjet e fazës mbrojtëse:
“Nuk jam aspak i zhgënjyer sepse kemi humbur për disa gabime dhe kjo është normale.
Ne po punojmë që të mos i përsërisim.
Moduli nuk është i rëndësishmëm, sepse sjellja e skuadrës në fushë është ajo që bën ndryshimin”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn